| Adamas Nevilasangl. *Adam Nevill* |
| --- |
| **Gimė** | 1969 m. balandžio 19 d. (54 metai)Birmingamas, Anglija Anglija |
| **Profesija** | Rašytojas |
| **Žanrai** | Siaubo literatūra |
| **Žymiausi darbai** | „The Ritual" (2011) |
| **Žymūs apdovanojimai** | Augusto Derleto premija (2012, 2013, 2015) |
| **Įtaka** | Montague Rhodes James, Arthur Machen, Ramsey Campbell |
| Oficiali svetainė |

**Adamas Nevilas** (angl. *Adam Nevill*, taip pat *Adam LG Nevill*; g. 1969 m. balandžio 19 d. Birmingame, Anglijoje) – anglų rašytojas, siaubo literatūros atstovas, dalį savo knygų pasirašęs Lindsay Gordon slapyvardžiu. Išgarsėjo sukūręs romaną „Ritualas", pagal kurį 2017 m. sukurtas to paties pavadinimo filmas.

Biografija
----------

A. Nevilas gimė Birmingame (Anglijoje), dalį vaikystės praleido Naujojoje Zelandijoje. Tėvas jam dar vaikui skaitė Montague Rhodes James knygas apie vaiduoklius. Nuo to laiko Adamas įniko į mistinę literatūrą. Be M. R. James, tarp savo mokytojų rašytojas įvardija Arthur Machen ir Ramsey Campbell. 

Jau būdamas 20-ies pradėjo rimtai rašyti. Vėliau jis baigė rašymo kursus Šv. Andriaus universitete Škotijoje. Penkerius metus dirbo naktiniu sargu Londone – toks darbas suteikė rašytojui daug laisvo laiko, ir jis pradėjo kurti erotines istorijas, kad pagerintų savo kūrybinius įgūdžius. Taip gimė aštuoni erotiniai romanai, sukurti Lindsay Gordon vardu. Pirmasis A. Nevilo siaubo kūrinys datuojamas 2003 m.: jo apsakymas „Mother’s Milk" pateko į Ramsey Campbell antologiją „Gathering the Bones". Pirmąjį siaubo romaną „Banquet for the Damned" leidykla „PS Publishing" išleido 2004 m. po to, kai daugelis leidėjų trejus metus atsisakė jį spausdinti dėl priklausymo siaubo žanrui, kuris tuo metu nebuvo labai populiarus. 2008 m. debiutinis romanas buvo perspausdintas jau didelėje leidykloje „Virgin". 2010 m. „Pan Macmillan" išleido antrąjį jo siaubo romaną „Apartment 16", pasirašytą tikruoju autoriaus vardu (vėliau slapyvardžio jis nebenaudojo).

Bibliografija
-------------

Romanai

* Banquet for the Damned (2004)
* Apartment 16 (2010)
* The Ritual (2011)
* Last Days (2012)
* House of Small Shadows (2013)
* No One Gets Out Alive (2014)
* Lost Girl (2015)
* Under a Watchful Eye (2017)
* The Reddening (2019)

Apsakymų rinkiniai

* Some Will Not Sleep: Selected Horrors (2016)
* Cries from the Crypt: Selected Writings (2016)
* Before You Sleep: Three Terrors (2016)
* Hasty for the Dark: Selected Horrors (2017)

Įvertinimas
-----------

* Augusto Derleto premijos už geriausius siaubo romanus: The Ritual (2012), Last Days (2013),  No One Gets Out Alive (2015)

Šaltiniai
---------

1. ↑  „House Of Small Shadows author Adam Nevill: Erotica paved the way to horror". Metro. Nuoroda tikrinta 2014-08-31.
2. ↑  Gallo, Irene. „Announcing the 2012 British Fantasy Award Winners". Tor.com. Suarchyvuotas originalas 2013-08-20. Nuoroda tikrinta 2013-08-21.
3. ↑  Theaker, Stephttps://www.adamlgnevill.com/hen. „Winners of the British Fantasy Awards 2013". British Fantasy Society. Suarchyvuotas originalas 2022-02-17. Nuoroda tikrinta 2014-10-04. `{{cite web}}`: Išorinė nuoroda parametre ``|first1=`` (pagalba)
4. ↑  „Winners of the British Fantasy Award 2015". Suarchyvuotas originalas 2020-08-12. Nuoroda tikrinta 2020-07-04.

Nuorodos
--------

* Asmeninė svetainė